2020. gada 2. jūlijā Rīkojums Nr. 370

Rīgā (prot. Nr. 42 35. §)

**Par valsts nekustamā īpašuma Rindzelē, Zentenes pagastā, Tukuma novadā, daļas nodošanu bezatlīdzības lietošanā sabiedriskā labuma organizācijai – biedrībai "Neatkarība Balt."**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 2.1 punktu un piekto daļu Veselības ministrijai nodot sabiedriskā labuma organizācijai – biedrībai "Neatkarība Balt."(reģistrācijas Nr. 40008121001, juridiskā adrese – "Tūjas" 4, Lazdukalna pagasts, Rugāju novads, LV-4577, sabiedriskā labuma organizācijas statuss piešķirts ar Finanšu ministrijas 2008. gada 29. septembra lēmumu Nr. 221 "Par sabiedriskā labuma organizācijas statusa piešķiršanu biedrībai "Neatkarība Balt."") (turpmāk – biedrība) – bezatlīdzības lietošanā valsts nekustamā īpašuma "Rindzeles narkomānu rehabilitācijas centrs "Rindzeles narkomānu rehabilitācija"" (nekustamā īpašuma kadastra Nr. 9096 003 0050) sastāvā ietilpstošās 18 būves (būvju kadastra apzīmējumi 9096 003 0050 001, 9096 003 0050 002, 9096 003 0050 003, 9096 003 0050 004, 9096 003 0050 007, 9096 003 0050 008, 9096 003 0050 010, 9096 003 0050 018, 9096 003 0050 020, 9096 003 0050 021, 9096 003 0050 022, 9096 003 0050 025, 9096 003 0050 026, 9096 003 0050 027, 9096 003 0050 030, 9096 003 0050 031, 9096 003 0050 032 un 9096 003 0050 033) un šīm būvēm piegulošās zemes vienības (zemes vienības kadastra apzīmējums 9096 003 0050) daļu 14,4 haplatībā (tai skaitā meža zemi 8,86 ha platībā) Rindzelē, Zentenes pagastā, Tukuma novadā.

2. Veselības ministrijas bilancē norādīto būvju (būvju kadastra apzīmējumi 9096 003 0050 001, 9096 003 0050 002, 9096 003 0050 003, 9096 003 0050 004, 9096 003 0050 007, 9096 003 0050 008, 9096 003 0050 010, 9096 003 0050 018, 9096 003 0050 020, 9096 003 0050 021, 9096 003 0050 022, 9096 003 0050 025, 9096 003 0050 026, 9096 003 0050 027, 9096 003 0050 030, 9096 003 0050 031, 9096 003 0050 032 un 9096 003 0050 033) bilances vērtība uz 2020. gada 29. februāri ir 17 063,14 *euro*,būvēm piegulošās zemes vienības (zemes vienības kadastra apzīmējums 9096 003 0050) daļas 14,4 ha platībā (turpmāk – zeme) bilances vērtība uz 2020. gada 29. februāri ir 5 983,18 *euro*,meža zemes bilances vērtība uz 2020. gada 29. februāri ir 6 820,76 *euro*.

3. Šā rīkojuma 1. punktā minētās būves un zeme (tai skaitā meža zeme) tiek nodota biedrībai bezatlīdzības lietošanā sabiedriskā labuma darbībai – labdarībai un veselības veicināšanai, lai atbalstītu centra "Rindzele" darbību – palīdzības sniegšanu no narkotikām un alkohola atkarīgām pieaugušām personām.

4. Veselības ministrijai un biedrībai noslēgt līgumu par šā rīkojuma 1. punktā minēto būvju un zemes (tai skaitā meža zemes)nodošanu biedrībai bezatlīdzības lietošanā (turpmāk – līgums).

5. Veselības ministrijai iekļaut līgumā šādus noteikumus:

5.1. šā rīkojuma 1. punktā minētās būves un zeme (tai skaitā meža zeme)tiek nodota bezatlīdzības lietošanā ar līguma parakstīšanas dienu uz laiku, kamēr biedrībai ir sabiedriskā labuma organizācijas statuss, bet ne ilgāk kā uz 10 gadiem;

5.2. biedrībai ir pienākums šā rīkojuma 1. punktā minētās būves un zemi (tai skaitā meža zemi)izmantot atbilstoši šā rīkojuma 3. punktā noteiktajam mērķim;

5.3. biedrībai aizliegts šā rīkojuma 1. punktā minētās būves un zemi iznomāt trešajām personām;

5.4. biedrība par saviem līdzekļiem nodrošina šā rīkojuma 1. punktā minēto būvju un zemes uzturēšanu, pilda pienākumus, ko nosaka Meža likums un citi meža apsaimniekošanu un izmantošanu regulējošie normatīvie akti, kā arī kompensē nekustamā īpašuma nodokli Veselības ministrijai līgumā noteiktajā apmērā un termiņā;

5.5. Veselības ministrijai ir tiesības vienpusēji atkāpties no līguma, par to rakstiski informējot biedrību vismaz 30 dienas iepriekš, ja:

5.5.1. bezatlīdzības lietošanā nodotās būves un zeme (tai skaitā meža zeme)netiek izmantota atbilstoši tās nodošanas mērķim vai tajā tiek veikta saimnieciskā darbība (tai skaitā būves vai to daļa, vai zeme (tai skaitā meža zeme) tiek iznomāta trešajām personām);

5.5.2. vairāk nekā mēnesi netiek pildīti šā rīkojuma 5.4. apakšpunktā minētie pienākumi;

5.6. līgums ar biedrību tiek izbeigts, ja šā rīkojuma 1. punktā minētās būves un zeme tiek atsavināta.

Ministru prezidents A. K. Kariņš

Veselības ministre I. Viņķele